亞洲太平洋通功易事之會

夫亞洲太平洋通功易事之會（英文Asia-Pacific Economic Cooperation），通稱亞太經濟合作組織（中文也）、亞細亞太平洋經濟協力會議（日文也）。自亞洲以洎乎太平洋，諸邦所以會盟，而共商貿遷、互市、投資、開發之事也。 蓋當代之末，泰西之邦，或合眾以固其市，或連橫以廣其利，天下大勢，莫不趨於合縱。亞太諸邦處此局中，感時勢之變，遂思聯合，以應潮流。時值昭和之末，日、澳二國先擬其議，邀瀕太平洋之諸邦，設此論壇。然日本曩者，圖「大東亞共榮」，其事未遠，不便倡首；是故，以澳爲引領。其旨在去關隘之限，通有無之貨，使貿易無礙，往來稱便，以共謀利澤，此其創設之大略也。 引據